Fronteira Militar

[270px|miniatura|Zona sur do [Imperio Austro-Húngaro en 1848. En cor bordeos, Reino de Croacia e, en bordeos máis claro, Eslavonia (dentro da monarquía húngara); en cor gris clara, Reino de Dalmacia (dentro do Imperio austríaco); en cor verde, Provincias de Bosnia e Hercegovina (que foron anexionadas anexionadas ao Imperio en 1908); en branco, *Fronteiras Militares* en Croacia (C.M.F.) e en Eslavonia.]]
As **Fronteiras Militares** foron unhas terras fronteirizas do Imperio dos Habsburgo que actuaron como *cordón sanitario* contra o Imperio Otomán desde principios da Idade Moderna até finais do século XIX.

Despois do desastre de Mohács, expansión do Imperio Otomán en Europa supuxo o repregamento da fronteira do Reino de Hungría cara ao norte, perdéndose así moitas terras croatas (e mesmo húngaras).

## Defensa da Europa cristiá contra os turcos 
Gran parte de Croacia e case toda Eslavonia foron ocupadas polos otománs, pero nas zonas que escaparon á conquista, as súas Dietas mantiveron a fidelidade á coroa húngara, encarnada agora no habsburgo Fernando de Austria (o irmán de Carlos V). 
miniatura|200px|esquerda|Home da Fronteira no século XVIII.

Límite cos turcos durante tres séculos, a maior parte de Croacia e Eslavonia convertéronse na **fronteira militar**, escenario de frecuentes incursións inimigas até a reconquista de finais do século XVII.

Cando, en 1526, a Casa de Austria asumiu o trono do Reino de Hungría (que incluía o de Croacia), e o emperador Fernando I prometeu ao Parlamento Croata que achegaría 200 cabaleiros e 200infantes, e que pagaría outros 800 xinetes para sumarse ás forzas croatas.

En 1553 as terras fronteirizas foron reorganizadas baixo o mando do comandante Iván Lenković. A fronteira dividiuse entre a Krajina Croata e a Alta Krajina Eslavona. A fronteira co Imperio Otomán foi fortificada.

Os gastos militares eran cuantiosos, e o Congreso das Terras de Austria Interior de Bruck an der Mur en 1578 definiu as obrigas de cada territorio na defensa. Así, a nobreza de Estiria financiou a Fronteira Eslavona mentres que as demais (Baixa Austria, Alta Austria, Carniola, Carintia e Salzburgo) financiaron a parte croata.

A pesar do apoio financeiro da nobreza de Austria interior, as finanzas da Fronteira Militar non eran boas. O alto mando de Graz decidiu probar outras alternativas ás tropas mercenarias, pasando na década de 1630 a ofrecer terras e privilexios na fronteira a inmigrantes (como os uskok, guerrillas e refuxiados das terras ocupadas polos turcos) a cambio do seu servizo no exército imperial.

Para evitar o despoboamento das expostas terras fronteirizas, outorgóuselle a liberdade aos campesiños da rexión, fronte ao réxime de servidume doutras terras. En novembro de 1630, o emperador proclamou o *Statuta Wallachorum* ou Estatuto de Valaquia, regulando o status dos colonos de Valaquia (incluíndo eslavos como croatas, serbios ou romaneses) e especificaba as súas obrigas civís e militares. 
500px|miniatura|centro|Mapa da Fronteira Militar a mediados do século XIX (marcada cunha liña vermella).

Por ese tempo, a poboación da fronteira era xa unha mestura entre o pobo croata autóctono e os inmigrantes. A esta nova clase militar, dado o alto número de refuxiados doutros países, especialmente serbios, concedéuselle liberdade de credo, a pesar de que o país era oficialmente católico.

Co tempo, a poboación da fronteira converteuse nun estamento militar, mesmo aínda despois da desaparición do dominio turco.

## Poboación 
### 1790 
De acordo con datos de 1790, a poboación da Fronteirra Militar estaba composta por:
* Serbios = 388.000 (42,4 %)
* Croatas = 325.000 (35,5 %)
* Romaneses = 89.000 (9,7 %)
* Húgaros = 69.000 (7,5 %)
* Alemáns = 44.000 (4,8 %)

Por relixións, a poboación incluía (datos de 1790):
* Cristiáns ortopdoxos = 473.000 (51,7 %)
* Católicos = 414.000 (45,2 %)
* Calvinistas = 28.000 (3,1 %)

### 1850-1851 
En 1850, a poboación da Fronteira Militar era de 958.877 habitantes, dos que o 54 % eran cristiáns ortodoxos.

Por etnias, a poboación en 1850-1851 incluía:
* Croatas = 480.494 
* Serbios = 310.964
* Romaneses = 113.723
* Alemáns = 37.875
* Eslovacos = 8.822
* Húngaros = 4.985
* Xudeus = 479
* Outros = 1.535

## Fin da fronteira 
Despois de que cesaran as gurrras cos turcos, o Parlamento croata fixo numerosas súplicas para que se desmilitarizara a fronteira. A desmilitarización comezou en 1869 e, o 8 de agosto de 1873, no reinado de Francisco Xosé I, a gran fronteira da Krajina do Banato foi suprimida e o seu territorio incorporado a Hungría, aínda que parte da fronteira da Krajina croata incorporáronse a Croacia (Eslavonia). O 15 de xullo de 1881 publicouse o decreto polo que o resto da Krajina croata, e mais a Krajina de Eslavonia se incorporaron a Croacia-Eslavonia, foi proclamada provincia, pero a incorporación non se realizou até 1882.

## Consecuencias da Fronteira Militar 
Despois de que a antiga República Iugoslava de Croacia declarara a súa independencia de Iugoslavia en 1991, as minorías serbias que vivían na rexión da antiga Fronteira Militar (*Vojna Krajina*) adoptaron o nome de *Krajina* para denominar á súa autoproclamada *República Serbia de Krajina*. Porén, esta entidade serbia tamén incliu algúns territorios que non formaban parte da Frontiera Militar no pasado, mentres que grandes extensións de territorio que constituíran a fronteira residían numerosos croatas, e fóra da zona, en Croacia, vivían tamén moitos serbios, o que ocasionou un grave conflito.

## Galería de mapas das fronteiras en distintas épocas 

File:Eyalet of temesvar1699.png|Mapa da Fronteira Militar en Syrmia, Bačka, e Pomorišje en 1699-1718
File:Banat03.png|Mapa da Fronteira Militar en Syrmia, Bačka, e Pomorišje en 1718-1744
File:Tamis banat06.png|Mapa da Fronteira Militar en Syrmia, Bačka, e Pomorišje en 1744-1750
File:Tamis banat1751 1778.png|Mapa da Fronteira Militar en Bačka, e o Banato en 1751-1873
File:Vojvodina18 19 cen.png|Mapa da Fronteira Militar no Banato, Syrmia e Bačka (séculos XVII-XIX)
File:Map of Voivodeship of Serbia and Banat of Temeschwar (1849-1860).png|Mapa da Fronteira Militar no Banat, Syrmia e Bačka en 1849 
File:Slavonia02.png|Mapa da Fronteira Militar da Krajina eslavona en 1849
File:Croatian Military Frontier-1868.png|Mapa da Fronteira Militar Krajina croata en 1868

## Notas 
## Véxase tamén 
### Bibliografía 
* Berger, Walter (1979): *Baut dem Reich einen Wall. Das Buch vom Entstehen der Militärgrenze wider die Türken*. Leopold Stocker Verlag. ISBN 3-7020-0342-8
* Van Antwrp Fine, John (2006): *When ethnicity did not matter in the Balkans: a study of identity in pre-nationalist Croatia, Dalmatia, and Slavonia in the medieval and early-modern periods*. University of Michigan Press. ISBN 0-472-11414-X.

### Outros artigos 
* Historia dos eslavos do sur
* Imperio Austrohúngaro
* Imperio austríaco
* Imperio Otomán
* Sacro Imperio Romano Xermánico